వి.యస్. రాఘవాచారి

వి.యస్. రాఘవాచారి రంగస్థల నటుడు, సాంకేతిక నిపుణుడు, పత్రికా నిర్వాహకుడు.

జీవిత విశేషాలు
రాఘవాచారి చిత్తూరు జిల్లా, తిరుపతి లో, 1951 సెప్టెంబరు 2 తారీఖున జన్మించాడు.

రంగస్థల ప్రస్థానం
1961లో బడిపంతులు పాత్రద్వారా శ్రీకాళహస్తిలో 10వ ఏట నాటకరంగంలో ప్రవేశించిన రాఘవాచారికి… నాటకరంగంలో 65 ఏళ్ళ అనుభవం.
నటుడిగా, రంగస్థల సాంకేతిక నిపుణుడిగా, ప్రయోక్తగా, పద్మశ్రీ నాట్యమండలి తిరుపతి వ్యవస్థాపకుడిగా, పత్రికా నిర్వాహకుడిగా నాటకరంగంతో రాఘవాచారిది సుధీర్ఘ అనుబంధం.

నాటక సంస్థ వ్యవస్థాపకుడు
1970లో పద్మశ్రీ నాట్యమండలిని స్థాపించి దానిని 1977లో శ్రీ వేంకటేశ్వర నాట్యకళాపరిషత్‌కు అనుబంధ సంస్థగా గుర్తింపును అందించి, 1980లో రిజిష్టర్డ్‌ సంస్థగా రూపొందించారు. 50 పైచిలుకు నాటికలు, నాటకాలను ఒక క్రమపద్ధతిలో ప్రదర్శించిన మంచి నాటకసంస్థ పద్మశ్రీ నాట్యమండలి.

"కళాదీపిక" పత్రిక
రాఘవాచారి నాటకరంగానికి చేసిన కృషిలో ఒక మైలురాయి వంటిది "కళాదీపిక" పత్రిక స్థాపన. అది నాటక పత్రికగా 1999, జూలై 1న ప్రారంభమైంది. అది తొలిరోజుల్లో పక్షపత్రిక. 2004, జనవరి నుండి మాసపత్రిక అయ్యింది. తెలుగు నాటకానికి ఒక గొప్పవరం "కళాదీపిక" పత్రిక. నాటకరంగ పత్రిక ‘‘కళాదీపిక’’ కోసం వారు చేసిన కృషి చాలా గొప్పది. వర్తమాన తెలుగు నాటకరంగాన్ని తెలుగు నేలకు పరిచయం చేసి, వివరించి, విశ్లేషణ చేయడంలో వారు కళాదీపిక పత్రిక ద్వారా ఎంతో గొప్ప ప్రయత్నం చేశారు. భారతదేశంలో ఉన్న తెలుగు సంఘాలు అన్నింటికి "కళాదీపిక" ఎంతో విలువైన నాటక సమాచారాన్ని అందించింది. భారత నాటకరంగాన్నే కాక ప్రపంచ నాటకరంగాన్ని కూడా తెలుగు ప్రజకు దగ్గర చేసింది ఈ "కళాదీపిక".

పుస్తక ప్రచురణ
నాటకరంగం, ఇతర కళారంగాలకు సంబంధించిన ఎన్నో గొప్ప వ్యాసాలతో రెండు గ్రంథాలను ప్రచురించారు రాఘచావారి. తెలుగు నాటకాన్ని గొప్పగా నిలబడేలా చేయడంలో ఆ పుస్తకాల పాత్ర చాలా గొప్పది. అంతేకాదు తెలుగు నటీమణుల ఎన్నో వివరాలను సేకరించి వాటితో, నటీమణు జీవనరేఖల్ని ఒక పుస్తకంగా ప్రచురించి రంగస్థల నటీమణులకు ఎనలేని గౌరవం తెచ్చారు.
 కళాదీపికలు (సమకాలీన రంగస్థల నటీమణులు)-2011
 కళాదీపిక (కళాసాహిత్య శతవ్యాస మాలిక)-2015
 కదంబమాలిక (విజ్ఞాన విషయ దీపిక)-2016
 కళాస్రవంతి (కళాదీపికా శతాధిక వ్యాసాలు)-2017
 తెలుగు దీపికలు (తెలుగు ప్రముఖుల జీవన రేఖలు)-2024
 తెలుగు దివ్వెలు (మన కళాకారులు)-2025

అధారాలు, మూలాలు

బయటి లింకులు
https://64kalalu.com/raghavachari-telugu-natakarangam/



వర్గం:1951 జననాలు
వర్గం:తెలుగు రంగస్థల దర్శకులు
వర్గం:తెలుగు నాటకరంగం
వర్గం:తెలుగు రంగస్థల నటులు
వర్గం:కడప జిల్లా రంగస్థల నటులు
వర్గం:చిత్తూరు జిల్లా రంగస్థల నటులు
వర్గం:ఆంధ్రప్రదేశ్ రంగస్థల నటులు